bc23d729f0438426db50da47250b99ba
Πώς γίνεται η συντήρηση ξύλινων κάγκελων;
-----------------------------------------


douleutaras.gr
2020.50

Η σωστή, επαγγελματική συντήρηση ξύλινων κάγκελων θεωρείται απαραίτητη, για να διατηρήσουν το χρώμα τους σε άριστη κατάσταση. Επίσης, είναι απαραίτητη για να αντέχουν στα δύσκολα καιρικά φαινόμενα και την υγρασία. Έχεις δύο βασικές επιλογές, σε ό,τι αφορά τις μεθόδους συντήρησης:


 


* **Συντήρηση ξύλινων κάγκελων με χρώμα**: Η επιλογή του χρώματος, δίνει πολλές επιλογές στον ξύλινο φράχτη σου ή τα ξύλινα κάγκελα του χώρου σου. Υπάρχουν πολλές χρωματικές αποχρώσεις για να επιλέξεις, που θα ταιριάξουν στην αισθητική του χώρου σου και θα αναδείξουν τα ξύλινα κάγκελά σου. Σε περιπτώσεις που τα ξύλινα κάγκελα ή ο φράχτης είναι παλιός και μπορεί να έχει φθορές ή το χρώμα του έχει ξεφτίσει, τότε μπορείς με τη μέθοδο αυτή να καλύψεις την κακή τους όψη και το ξέφτισμα του χρώματος.
* **Συντήρηση ξύλινων κάγκελων με βερνίκι**: Το βερνίκι περνιέται σε άβαφη επιφάνεια ξύλου και διαθέτει μεγαλύτερη αντοχή στη φθορά του χρόνου, σε σχέση με το χρώμα, κάτι πολύ χρήσιμο, ειδικά για ξύλινα κάγκελα μπαλκονιού. Σε περίπτωση που διαθέτεις βαμμένα ξύλινα κάγκελα, εάν επιθυμείς να βγει η σωστή απόχρωση βερνικιού, τότε πρέπει να περαστούν με κάποιο χημικό, που θα αφαιρέσει πλήρως το χρώμα για να βαφούν ξανά.


